《依韵和达观禅师赠别》
宋代·梅尧臣

平生少壮日，百事牵於情。
今年辄五十，所向唯直诚。
既不慕富贵，亦不防巧倾。
宁为目前利，宁爱身後名。
文史玩朝夕，操行蹈群英。
下不以傲接，上下以意迎。
众人欣立异，此心常自平。
譬如先後花，结实秋共成。
赵壹虽空囊，郑子岂其卿。
二人贫且隐，高誉动天京。
我迹固尚贱，我道未尝轻。
力遵仁义涂，曷畏万里程。
安能苟荣禄，扰扰复营营。
近因丧已除，偶得存余生。
强欲活妻子，勉焉事徂征。
徂征江浦上，鸥鸟莫相惊。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。